****

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKA NAČELNICA**

**KLASA: 008-02/18-01/1**

**URBROJ: 2198/31-01-18-1**

**GRAČAC, 23. siječnja 2018. g.**

 Sukladno Planu savjetovanja s javnošću za 2018. godinu, Općina Gračac upućuje

**POZIV**

**zainteresiranoj i stručnoj javnosti**

**da se uključi u izradu prijedloga**

**Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području Općine Gračac**

**te**

**Odluke o mjerama za sprječavanje nepropisnog odbacivanja otpada**

**i mjerama za uklanjanje odbačenog otpada**

davanjem svojih mišljenja, primjedbi i prijedloga.

Predlagatelj: općinska načelnica

Razlozi i ciljevi donošenja akta, pravna osnova i obrazloženje:

Zakonom o održivom gospodarenju otpadom (u daljnjem tekstu: Zakon) je određeno da je jedinica lokalne i područne (regionalne) samouprave dužna na svom području osigurati uvjete i provedbu propisanih mjera gospodarenja otpadom. Jedinica lokalne samouprave dužna je na svom području osigurati:

1. javnu uslugu prikupljanja miješanog komunalnog otpada, i biorazgradivog komunalnog otpada,

2. odvojeno prikupljanje otpadnog papira, metala, stakla, plastike i tekstila te krupnog (glomaznog) komunalnog otpada,

3. sprječavanje odbacivanja otpada na način suprotan Zakonu te uklanjanje tako odbačenog otpada,

5. donošenje i provedbu plana gospodarenja otpadom jedinice lokalne samouprave, odnosno Grada Zagreba,

6. provođenje izobrazno-informativne aktivnosti na svom području

7. mogućnost provedbe akcija prikupljanja otpada.

Sukladno navedenom jedinica lokalne samouprave dužna je donijeti:

1. Odluku o načinu pružanja javne usluge prikupljanja miješanog komunalnog otpada i biorazgradivog komunalnog otpada donosi se na temelju članka 30. stavka 7. Zakona o održivom gospodarenju otpadom (u daljnjem tekstu: Zakon)
2. Odluku o mjerama za sprječavanje nepropisnog odbacivanja otpada i mjerama za uklanjanje odbačenog otpada donosi se na temelju članka 36. Stavka 13. Zakona o održivom gospodarenju otpadom.
3. Izmjene i dopune Odluke o komunalnom redu kojima se brišu sve odredbe vezane za gospodarenje otpadom koje će biti regulirane dvjema prethodno navedeni Odlukama.

Stupanjem na snagu 1. studenog 2017. godine Uredbe o gospodarenju komunalnim otpadom („Narodne novine“, br. 50/17.) započeo je teći rok za ispunjenje obveze jedinica lokalne samouprave na donošenje odgovarajućih odluka u roku tri mjeseca od stupanja na snagu Uredbe.

Jedinica lokalne samouprave dužna je sudjelovati u sustavima sakupljanja posebnih kategorija otpada sukladno propisima kojim se uređuje gospodarenje posebnom kategorijom otpada. Jedinica lokalne samouprave dužna je osigurati provedbu svojih obveza na kvalitetan, postojan i ekonomski učinkovit način u skladu s načelima održivog razvoja, zaštite okoliša i gospodarenja otpadom osiguravajući pri tom javnost rada.

U članku 30. Zakona određeno je da javna usluga prikupljanja miješanog komunalnog otpada i prikupljanja biorazgradivog komunalnog otpada podrazumijeva prikupljanje tog otpada na određenom području pružanja usluge putem spremnika od pojedinih korisnika i prijevoz tog otpada do ovlaštene osobe za obradu tog otpada.

Područje pružanja javne usluge je područje jedinice lokalne samouprave.

Predstavničko tijelo jedinice lokalne samouprave donosi odluku o načinu pružanja javnih usluga koja sadrži:

1. kriterij obračuna količine otpada,

2. standardne veličine i druga bitna svojstva spremnika za sakupljanje otpada,

3. najmanju učestalost odvoza otpada prema područjima,

4. obračunska razdoblja kroz kalendarsku godinu,

5. područje pružanja javne usluge,

6. odredbe propisane Uredbom,

7. opće uvjete ugovora s korisnicima.

Po donošenju odluke, predstavničko tijelo jedinice lokalne samouprave dužno je istu bez odlaganja dostaviti Ministarstvu i objaviti u službenom glasilu i na mrežnim stranicama jedinice lokalne samouprave.

**Uredbom o gospodarenju otpadom** (u daljnjem tekstu: Uredba) propisano je da, pored odredbi propisanih člankom 30. Zakona, odluka mora sadržavati i:

1. popis adresa reciklažnih dvorišta i naselja na području jedinice lokalne samouprave za koje je uspostavljeno reciklažno dvorište kad je Zakonom propisana obveza uspostave reciklažnog dvorišta

2. odredbe o načinu provedbe javne usluge i usluge povezane s javnom uslugom

3. odredbe o provedbi Ugovora koje se primjenjuju u slučaju nastupanja posebnih okolnosti (elementarna nepogoda, katastrofa i sl.)

4. odredbe o načinu podnošenja prigovora i postupanju po prigovoru građana na neugodu uzrokovanu sustavom sakupljanja komunalnog otpada

5. odredbe o uvjetima za pojedinačno korištenje javne usluge

6. odredbe o prihvatljivom dokazu izvršenja javne usluge za pojedinog korisnika usluge

7. odredbe o cijeni obvezne minimalne javne usluge

8. način određivanja udjela korisnika javne usluge u slučaju kad su korisnici javne usluge kućanstva i koriste zajednički spremnik, a nije postignut sporazum o njihovim udjelima

9. način određivanja udjela korisnika javne usluge u slučaju kad su korisnici javne usluge kućanstva i pravne osobe ili fizičke osobe – obrtnici i koriste zajednički spremnik, a nije postignut sporazum o njihovim udjelima

10. odredbe o ugovornoj kazni.

Molimo sve zainteresirane da za dostavu mišljenja, primjedbi i prijedloga na objavljene nacrte prijedloga koriste isključivo priloženi OBRAZAC i dostave ga na e-mail adresu: gracac@gracac.hr kako bi se omogućila što kvalitetnija obrada pristiglih mišljenja, primjedbi, prijedloga i komentara.

**Rok za dostavu: 29. siječnja 2018. godine do 8,00 sati.**

Prilog obavijesti čine: Nacrt prijedloga Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području Općine Gračac te Odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada i Obrasci za dostavu mišljenja, primjedbi i prijedloga.

 **OPĆINSKA NAČELNICA:**

 **Nataša Turbić, prof.**